Case ID: 1200682
Sentence 5: İş üzrə Şahid1 məhkəmə iclasında verdiyi ifadəsində 12 fevral 2020-ci il tarixdə, saat təxminən 17:20 radələrində Ağdaş RPŞ-nin qarşısından keçdiyini, həmin vaxt polis əməkdaşlarının ona yaxınlaşdıqlarını, ona polis şöbəsində bir nəfər şəxsin üzərində şəxsi axtarış keçiriləcəyini bildirdiklərini və onu hal şahidi qismində iştirak etməsi üçün dəvət etdiklərini, könüllü olaraq razılaşdığını və polis şöbəsinə daxil olduğunu, daha sonra bir nəfər şəxsi hal şahidi qismində iştirak etməsi üçün dəvət etdiklərini, bundan sonra polis şöbəsinin növbətçi hissəsində Bəhruz adlı şəxsin üzərində şəxsi axtarış keçirildiyini, şəxsi axtarış keçirilən zaman Bəhruza üzərində olan əşyaları çıxardıb masanın üzərinə qoymasının təklif olunduğunu, Bəhruz adlı şəxs əynində olan əynindəki göy rəngli gödəkçənin sağ yan cibindən 01 ədəd mobil telefonu və 01 ədəd kağız bükümü, sol yan cibindən 01 ədəd alışqanı çıxardıb masanın üzərinə qoyduğunu, kağız büküm açılan zaman içərisində yaşıl rəngli, kəskin iyli bitki kütləsinin aşkar edildiyini, Bəhruzun həmin bitki kütləsinin narkotik vasitə olan marixuana olduğunu, həmin narkotik vasitəni 10 manata Ağdaş şəhər sakini Vahid adlı şəxsdən aldığını bildirdiyini, bundan təxminən bir saat sonra Vahid adlı şəxsi polis əməkdaşlarının gətirdiklərini, Vahidin üzərində şəxsi axtarış keçirildiyini, Vahidə əynində olan əşyaları çıxardıb masanın üzərinə qoymasının təklif olunduğunu, Vahidin əynində olan qış gödəkçəsinin sol yan cibindən yaylıq, sağ yan cibindən pul əskinasları, sol iç cibindən 02 ədəd kanfet, sağ iç cibindən saqqız, əynində olan köynəyin sol döş cibindən 01 ədəd kağız bükümü çıxardıb masanın üzərinə qoyduğunu, kağız büküm açılan zaman içərisindən yaşıl rəngli, kəskin iyli bitki kütləsi aşkar edildiyini, Təqsirləndirilən şəxs həmin bitki kütləsinin narkotik vasitə olduğunu və özü istifadə etmək məqsədilə saxladığını bildirdiyini, daha sonra Vahid adlı şəxsin yaşadığı ünvana baxış keçirildiyini, baxış zamanı Vahid adlı şəxsin yaşadığı evin eyvanının sol tərəfində yerləşən otaqda asılqanın olduğunu, həmin asılqanda olan köynəyin cibindən 01 ədəd kağız büküm aşkar edildiyini, həmin kağız büküm açılan zaman içərisindən yaşıl rəngli, kəskin iyli bitki kütləsinin aşkar olunduğunu, Vahidin evinin həyətində yerləşən quş damından 01 ədəd sellofan büküm aşkar edildiyini, həmin büküm açılan zaman onun içərisindən yaşıl rəngli, kəskin iyli bitki kütləsi aşkar edildiyini göstərdi.